Persze ismétlem, itt nem tényekről van szó, mert azokat mindenki ismeri, mindenki tudja, hogy a latin azonos önmagával, és változni se sokat változott, csak éppen ma mondjuk a leghitelesebben római nyelvet „olasznak” mondjuk, és azon belül is a többféle nyelvjárás hűen leképezi az ókori eltéréseket, másképp beszél a hajdanvolt etruszk Toszkána, másképp a Nápolykörnyék, amit komoly görög hatás ért az ókorban, és másképp Róma környéke. Hát nem mókás, hogy azért beszélhetnek ma újlatin nyelvekről, mert sose maradt abba a latin beszélése?